suformuoja bendrąjį Šilutės r. Juknaičių pagrindinės mokyklos įvaizdį ir kultūrą: pagarbos vaikui, šeimai, kolegoms, teisingumo, sąžiningumo, nesavanaudiškumo, padorumo. 48. Visi darbuotojai turi būti tvarkingos išvaizdos, jų apranga - švari, dalykinė, darbo vieta tvarkinga. Muzikinių ir kūno kultūros veiklų su vaikais metu pedagogai turi vilkėti patogią sportinę aprangą ir apavą. 49..Mokyklos direktorius atsako už visą mokyklos veiklą. Jo teisėti nurodymai privalomi visiems mokyklos darbuotojams ir mokiniams. 50. Direktoriaus pavaduotojas ugdymui padeda įgyvendinti mokyklos bendruomenės švietimo politiką, sudaro pamokų ir neformaliojo ugdymo tvarkaraščius, teikia profesinę pagalbą mokytojams, organizuoja pedagoginį mokinių tėvų (globėjų ir rūpintojų) švietimą, informuoja tėvus ir kitas suinteresuotąsias institucijas apie mokinius, vengiančius privalomo mokymosi, ir įstatymų numatyta tvarka imasi poveikio priemonių. Jo teisėti nurodymai privalomi mokyklos mokytojams ir mokiniams. 51. Ūkvedys aprūpina mokyklą materialiniais ir informaciniais ištekliais, organizuoja viešuosius pirkimus, atsako už mokyklos pastatų, įrenginių, inžinerinių tinklų techninę būklę, inventoriaus ir mokymo priemonių apsaugą, organizuoja pagalbinio personalo darbą, rūpinasi mokyklos sanitarija ir higiena bei jam pavaldžių darbuotojų darbų sauga, aprūpina juos darbo įrankiais, individualiomis saugos priemonėmis.

- 52. Mokyklos visuomenės sveikatos priežiūros specialistas:

52.1. organizuoja ir įgyvendina pirminę visuomenės sveikatos priežiūrą mokykloje;

- 52.2. ugdo moksleivių asmens higienos ir sveikos gyvensenos įgūdžius;
- 52.3. moksleiviams ar mokyklos darbuotojams susirgus, susižeidus nelaimingo atsitikimo atveju, suteikia pirmąją medicinos pagalbą;
- 52.4. registruoja ligas ir traumas, tvarko sergamumo apskaitą, kontroliuoja mokinių mokymosi ir poilsio rėžimą, maitinimą, kūno kultūros organizavimą;
- 52.5. sezoninių epidemijų metu imasi priemonių, kad sergantys mokiniai ir kiti darbuotojai neapkrėstų sveikų, dalyvauja formuojant mokymosi aplinką ir sąlygas, nustatytas visuomenės sveikatos priežiūros teisės aktais;
- 52.6. nustato ir koreguoja lėtinių neinfekcinių ligų rizikos veiksnius (alkoholio, tabako, psichotropinių medžiagų vartojimą ir kt.).
- 53. Mokyklos darbuotojas, direktoriaus įsakymu paskirtas atsakingu už vadovėlių įsigijimą ir apskaitą, išduoda mokytojams ir mokiniams ir kitiems darbuotojams knygas bei leidinius ir kontroliuoja, kad išduota literatūra būtų grąžinama nurodytu laiku ir nesugadinta.
- 54. Mokyklos mokytojai, auklėtojai, socialinis pedagogas, logopedas, specialusis pedagogas motyvuotai renkasi pedagoginės veiklos formas ir metodus, moksleivių ugdymo turinį, vadovaudamiesi mokyklos ugdymo planu ir mokymo programomis, teikia moksleiviams šiuolaikinį mokslo ir kultūros lygį atitinkantį išsilavinimą, brandina moksleivių kūrybinį mąstymą, savarankiškumą ir gebėjimą atsakyti už savo veiksmus.
- 55. Mokytojo teisės:
- 55.2. laisvai pasirinkti pedagoginės veiklos organizavimo būdus ir formas;
- 55.3. tobulinti savo kvalifikaciją, persikvalifikuoti, atestuotis ir gauti kvalifikacinę kategoriją atitinkantį atlyginimą;
- 55.4. gauti mokamas kasmetines atostogas, atostogauti vasarą ir naudotis valstybės numatytomis lengvatomis;
- 55.5. vertinti mokyklos vadovų ir pedagogų vadybinę, pedagoginę veiklą;
- 55.6. dalyvauti mokyklos savivaldoje;
- 55.7. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;
- 55.8. burtis į visuomenines ir profesines organizacijas, savišvietos ir kultūrines grupes, dalykines ir metodines sekcijas, būrelius ir susivienijimus;
- 55.9. turi teisę dalyvauti Mokytojų tarybos posėdžiuose ir kituose renginiuose.
- 56. Mokytojas privalo:
- 56.2. laikytis bendrosios ir profesinės etikos normų, būti elgesio, kultūros ir moralės pavyzdžiu darbe bei viešose vietose, gerbti mokinio asmenybę, neįžeidinėti jo;